Ο χώρος του Αντώνη συγκεντρώνει όλα τα χαρακτηριστικά που θα κάνουν τη διαμονή ενός ζευγαριού άνετη, ξεκούραστη και ευχάριστη. Βρίσκεται στη χώρα της Τήνου, 10 λεπτά περπάτημα από το λιμάνι, 5 λεπτά από την εκκλησία της Παναγίας και 5 λεπτά από εστιατόρια, καφέ και μαγαζιά. Απέναντι έχει μεγάλο σούπερ μάρκετ Σκλαβενίτη και στο 1 χλμ βρίσκεται το ξακουστό μπαρ κάκτος. Επίσης υπάρχει χώρος για πάρκινγκ ( σπουδαίο για να μην ταλαιπωρείται κανείς ) και άμεση πρόσβαση στον περιφερειακό για εξερεύνηση της ενδοχώρας και των παραλιών. Το σπίτι είναι ολοκαίνουργιο, πεντακάθαρο, προσεγμένο, σχετικά μικρό αλλά θαυματουργό αφού αξιοποιούνται όλοι οι χώροι του. Η ντουζιέρα είναι άνετη και η πίεση του νερού εξαιρετική, το κουζινακι επανδρωμένο, η αυλή ευρύχωρη και το στρώμα εξαιρετικό. Το καλύτερο όλων είναι η απόλυτη ησυχία που επικρατεί σε συνδυασμό με την τοποθεσία που βρίσκεται στο κέντρο όλων. Το στούντιο είναι ισόγειο αλλά αυτό δεν αποτελεί πρόβλημα μιας που έχει κ σιτες αλλά κ κλιματισμό για να καλύψει όλες τις ανάγκες. Ο Αντώνης , είναι πρόθυμος, φιλικός, εξυπηρετικός και βοηθητικός να σου παρέχει όλες τις πληροφορίες που χρειάζεσαι ενώ παράλληλα έχει εξοπλίσει το στούντιο με οδηγούς, φυλλάδια, χάρτες και κάρτες που απαντούν κάθε απορία. Τέλος μας επέτρεψε late check out απλά με ένα χαμόγελο. Σίγουρη επιλογή για τις επόμενες διακοπές :)